open-index/open-wikipedia-markdown huggingface dataset:
Ēriks Jēkabsons (politiķis)

**Ēriks Jēkabsons** (dzimis ) ir latviešu luterāņu mācītājs, politiķis, drošības eksperts un bijušais Latvijas Republikas iekšlietu ministrs.

## Biogrāfija
### Izglītība
Beidzis Rīgas Industriālo politehnikumu un ieguvis mēbeļu ražošanas specializētā galdnieka specialitāti. No 1978. līdz 1980. gadam dienējis padomju armijā, pēc tam studējis Latvijas Valsts fiziskās kultūras institūtā. Dzīvojot ASV, Jēkabsons ieguvis teoloģijas maģistra grādu Čikāgas Universitātē.

### Baznīca
1983. gadā Ē. Jēkabsons kristīts un kopš tā laika sāka aktīvi darboties baznīcā. Studējis luterāņu seminārā, pēc kura beigšanas 1986. gadā ordinēts par luterāņu mācītāju. Jēkabsons kalpoja Mežaparka, Katlakalna un Olaines baznīcās. 1987. gadā savas reliģiskās pārliecības dēļ, Valsts drošības komitejas vajāts, viņš bija spiests kopā ar ģimeni pamest valsti, vienlaikus šķiroties arī no PSRS pilsonības.

Devies uz ASV. Tur 13 gadus strādājis par luterāņu mācītāju. Jēkabsons lasījis lekcijas, referātus ASV baznīcās, koledžās un universitātēs, kā arī televīzijā un konferencēs.

### Darbība LPP
2001. gadā atgriezies Latvijā. Drīz pēc tam iesaistījies politikā,  Latvijas Pirmās partijas dibināšanas kongresā ievēlēts par tās vadītāju. Togad arī ievēlēts 8. Saeimā. 2004. gada martā kļuvis par iekšlietu ministru Emša valdībā. Palicis amatā arī pēc valdības krišanas, darbojies Kalvīša 1. kabinetā. No amata atkāpies , par vienu no iemesliem minot ministrijas budžeta problēmas.

 pameta partiju pēc tam, kad tās valde paziņoja par vēlmi apspriest Jēkabsona izteikumus par to, ka "LPP ir kļuvusi par Aināra Šlesera partiju". 9. Saeimas vēlēšanās nekandidēja.

### Pēc partijas pamešanas
2008. gada vasarā ieguvis amatu Latvijas Gaisa satiksmē, kļūstot par atbildīgo par drošības politiku. Gadu vēlāk šo darbu pametis. 2010. gadā kļuvis par partijas Visu Latvijai padomdevēju, sniedzot padomus politikas un drošības jautājumos. Jēkabsons tobrīd arī pieļāva iespēju iestāties šajā partijā, tomēr nekandidēja 10. Saeimas vēlēšanās.

Šobrīd Ē.Jēkabsons ir organizācijas *Cultural Bridges International* prezidents (kopš 2006. gada janvāra). Papildus tam, kopš 2014. gada novembra, Ē.Jēkabsons ir starptautiska stratēģisko konsultāciju uzņēmuma *Grieboski Global Strategies* vadošais konsultants, specializējoties jautājumos, kas saistīti ar miera uzturēšanu, konfliktu risināšanu, globālo un nacionālo drošību, kā arī ģeopolitiku. Tāpat, kopš 2014. gada septembra Ē.Jēkabsons ir starptautiskās biznesa inteliģences un riska menedžmenta asociācijas *Alphom Group* vecākais konsultants kopš 2013. gada jūlija Ē.Jēkabsons ir starptautiskās kompānijas *UST Global* stratēģiskais konsultants, līdzdarbojoties dažādos korporatīvās sociālās atbildības projektos, kas saistīti ar miera nodrošināšanu un konfliktu risināšanu.

## Privātā dzīve
Pirmoreiz apprecējies un šķīries, pirms kļuvis par iekšlietu ministru, laulībā piedzimuši trīs dēli. Vēlāk ārpus laulības piedzimis vēl viens dēls.  apprecējies ar Natāliju. Pāris šķīries .

## Atsauces
Vācijas rokmūzika

**Vācijas rokmūzika** ir rokmūzika, kas ir izveidojusies Vācijā, dziedāta galvenokārt vācu valodā. 

## Vēsture
Vācijā rokmūzikas skatuve radās 1960. gadu beigās. Kopš tā laika no Vācijas ir nākuši daudzi inovatīvi un pasaules mērogā ietekmīgi rokmūzikas izpildītāji dažādos Vācijā populāros žanros: krautrokā, jaunajā vilnī, smagajā metālā, pankrokā un industriālajā mūzikā.

Lai arī rokenrols radās jau 1940. gados ASV un tas izplatījās visā pasaulē no 1956. gada, neskatoties uz amerikāņu mūzikas popularitāti toreizējā Rietumvācijā, sākotnēji bija ļoti maz vietējo rokmūzikas izpildītāju. Par galveno iemeslu tam var minēt 2. pasaules karu, kas pēcokupācijas apstākļos bremzēja vācu mūzikas attīstību.

**Galvenie Vācijā izveidotie mūzikas žanri un kustības:**

* Krautroks;
* *[[Neue Deutsche Welle]]*;
* Ostroks;
* *[[Hamburger Schule]]*;
* *[[Neue Deutsche Härte]]*.
Cediņa

**Cediņa** () ir pilsēta Polijas ziemeļrietumos, Rietumpomožes vojevodistē uz dienvidiem no Ščecinas, netālu no Odras upes. Netālu no pilsētas sākas Oderas-Hāfelas kanāls.

Līdz Otrā pasaules kara beigām pilsēta atradās Vācijā, un tās vāciskais nosaukums bija Cēdene (). Pēc Otrā pasaules kara pilsētas vācu iedzīvotāji tika padzīti, bet vietā ieradās poļi no PSRS ieņemtajiem Polijas apgabaliem.

Pirmās vēsturē zināmās kaujas ar poļu piedalīšanos - Cediņas kaujas (972. gadā) vieta, kuras rezultātā poļi Meško I vadībā pirmoreiz vēsturē ieguva piekļuvi pie Odras upes.
Sukre

**Sukre** () vai **Čukičaka** () ir Bolīvijas konstitucionālā galvaspilsēta. Tā atrodas valsts dienvidu centrālajā daļā aptuveni 2750 m virs jūras līmeņa. Lai gan Sukre ir konstitucionālā galvaspilsēta, lielākā daļa valdības iestāžu un administratīvo funkciju atrodas Lapasā, kas praktiski darbojas kā valsts valdības centrs.

## Vēsture
Pilsēta tika dibināta 1538. gadā kā *La Plata* un vēlāk nosaukta par godu Antonio Hosē de Sukre, vienam no Dienvidamerikas neatkarības cīņu līderiem. Sukre ir pazīstama ar savu koloniālo arhitektūru un ir iekļauta UNESCO Pasaules mantojuma sarakstā. Tajā atrodas daudzas vēsturiskas ēkas, piemēram, Bolīvijas Neatkarības nams (*Casa de la Libertad*), kur 1825. gadā tika parakstīta valsts neatkarības deklarācija. Pilsētā ir arī vairāki nozīmīgi muzeji un universitātes, tostarp Sanfransisko Ksavjera universitāte, kas ir viena no vecākajām Dienvidamerikā.

## Ārējās saites

*
Francijas rokmūzika

**Franču roks** ir rokmūzika, kas ir izveidojusies Francijā, dziedāta galvenokārt franču valodā.

## Vēsture
Pirmais franču roka dziedātājs 1960. gadu sākumā, kas guva ilglaicīgus panākumus, bija Džonijs Holidejs.  
1970. gados Francijā parādījās Alana Stīvela bretoņu folkroks, tāpat arī vairākas progresīvā roka grupas, piemēram, *[[Ange]]*, *[[Shylock]]*, *[[Magma (grupa)|Magma]]*, *[[Eskaton]]*, *[[Atoll]]* un *[[Pulsar (grupa)|Pulsar]]*. Atplauka arī franču pankroks ar tādām grupām kā *[[Stinky Toys]]*, *[[Oberkampf]]* un *[[Métal Urbain]]*. Šajā periodā arī daudzi citi populārās mūzikas izpildītāji iekļāva roka elementus savā mūzikā, saglabājot savu iepriekšējo šansona stilu. Tādi bija, piemēram, Katrina Ribeiro, Žans Ižlēns, Bernārs Laviljē.

1980. gadā, jaunatnes iespaidā mainoties politiskajai kultūrai, franču roks attīstījās un kļuva līdzīgāks amerikāņu un britu rokam. Šajā laikā franču progresīvais roks sasniedza savus lielākos panākumus ar tādām grupām kā *[[Dün]]*, *[[Terpandre]]* un *[[Emeraude]]*. *[[Téléphone]]* (pabroks) un *[[La Muerte]]* (*[[psychobilly]]*) arī šajā laikā guva ievērojamus panākumus gan Francijā, gan ārpus tās.

1990. un 2000. gados Francijas mūzikā izveidojās spēcīga alternatīvā roka skatuve. Daudzas franču valodā dziedošas rokgrupas turpināja gūt panākumus arī ārpus Francijas. Tādas bija, piemēram, *[[Noir Désir]]* ar uz grandžmūziku orientētu alternatīvo roku 1990. gadu sākumā, *[[Louise Attaque]]* ar folkroku 2000. gadu sākumā un *[[Superbus]]* ar *[[powerpop]]* 2000. gadu nogalē.
Nove Varpno

**Nove Varpno** () ir pilsēta Polijas ziemeļrietumos, Rietumpomožes vojevodistē uz austrumiem no Stargardas Ščeciņskas pie Ščecinas līča Noves Varpno līča krastā.

Pilsētas tiesības ap 1295. gadu piešķīra Kamminas bīskaps. 1759. gada 10. septembrī Septiņgadu kara laikā pie pilsētas notika jūras kauja starp zviedru un prūšu spēkiem, kurā prūši piedzīvoja sakāvi.

Līdz Otrā pasaules kara beigām pilsēta atradās Vācijā, un tās vāciskais nosaukums bija Neivarpa (). Pēc Otrā pasaules kara pilsētas vācu iedzīvotāji tika padzīti, bet vietā ieradās poļi no PSRS ieņemtajiem Polijas apgabaliem. Gan poļu (*Nowe*), gan vācu (*Neu-*) nosaukums tulkojumā nozīmē *Jaunā Varpno (Varpa)*. *Vecā Varpa (Varpno)* ir Altvarpa Noves Varpno līča pretējā krastā Vācijā.

## Ārējās saites
Makss Eive

**Mahgilis "Makss" Eive** (; dzimis  Amsterdamā, miris  Amsterdamā) bija Nīderlandes šahists un matemātiķis — piektais pasaules čempions šahā (1935 — 1937). Bija Starptautiskās šaha federācijas (FIDE) prezidents no 1970. līdz 1978. gadam.

Pasaules čempiona titulu izcīnījis mačā ar Aleksandru Aļehinu, uzvarot ar rezultātu 15,5-14,5, tomēr pēc diviem gadiem revanša mačā cieta smagu zaudējumu (15,5-9,5) un titulu nenosargāja.

## Spēles stils un ietekme uz šahu
Eive bija universāls šahists. Viņš daudz pētīja pāreju no atklātnes uz vidusspēli. Iepriekš citi to pētija maz. Taču viņš arī labi redzēja kombinācijas. Mihails Botviņņiks par viņu rakstīja, ka viņš "Pat aizsargājoties vienmēr centās meklēt aktīvu kontrspēli. Viņam patika spēlēt flangos. Patika pozīcijas bez vājumiem, brīvas..."

Eive bija arī labs atklātnēs. Daudz uzvaras viņš guva tāpēc, ka ieguva pārsvarus atklātnēs. Viņš spēlēja dažādas atklātnes. 1939. gadā Eive uzrakstīja grāmatu sēriju, kurā bija 12 grāmatas. Tā bija par atklātnēm. "Šaha atklātņu teorija". Viņam bija izstrādes slāvu aisardzībā un Nimcoviča aizsardzībā.

Eive mērķtiecīgi gatavojās svarīgiem turnīriem. Vēlāk to sāka darīt visi. Vēl Eive piesaistīja palīgus.

Eive uzrakstīja vairākus desmitus grāmatu. Viņa pirmā grāmata ir "Šaha spēles stundas" 1927. gadā. Tajā viņš stāstīja arī par atklātnēm, turklāt viņš nevis pārskatīja gājienus, bet analizēja galvenās pozīcijas. Eive grāmatās daudz analizēja Steinica pozīcijas, kad analizēja pozicionālo spēli.

## Atsauces

## Ārējās saites

* M. Eives šaha kompozīcijas mājas lapā ''PDB''
Mac OS

***Mac OS*** ir grafiskas lietotāja saskarnes operētājsistēmu sērija, kuru izstrādā *[[Apple Inc.]]* (agrākā *Apple Computer, Inc.*) tās *[[Macintosh]]* datoru sistēmām. Ieskaitot *[[Mac OS X]]*, tā ir otrā populārākā operētājsistēma pasaulē (2011. gadā tās lietotāju daļa bija 5,25 %). Tieši ar *Macintosh* lietošanas ērtumu popularitāti ieguva grafiskā lietotāju saskarne. Pirmoreiz tā parādījās 1984. gadā ar *[[Macintosh 128K]]* izlaišanu, bet bez īpaša nosaukuma; parasti to dēvēja par "sistēmas programmatūru" (*System software*), tikai vēlāk tā ieguva nosaukumu *Mac OS*.

Pirmās *Mac OS* versijas bija savietojamas ar *[[Motorola 68000]]* procesora *Macintosh*. Kad *Apple* izveidoja datorus ar PowerPC, operētājsistēma tika pārstrādāta šai arhitektūrai. Pēdējā vesija, kas izmantoja 68000 saimes procesorus (68040), bija *Mac OS* 8.1. *Mac OS X* (versija 10.0 "*Cheetah*"), kurš aizstāja "klasisko" *Mac OS*, ir savietojams tikai ar *PowerPC*.

## Atsauces

## Ārējās saites
* Mac OS X — oficiālā vietne
Zaratustra

[thumbnail|235px|[Rafaēls|Rafaēla glezna, kurā attēlots Zaratustra]]
**Zaratustra** jeb **Zoroastrs** (, Zartosht) bija persiešu pravietis un zoroastrisma pamatlicējs. Daži no viņa sekotājiem uzskata, ka viņš dzīvoja laika posmā no 1750. līdz 1500. gadam p.m.ē, citi uzskata, ka laika posmā no 1400. līdz 1200. gadam p.m.ē., bet persieši viņu saista ar 6. gadsimtu p.m.ē. Zaratustra dzīvoja mūsdienu Irānas ziemeļos. Gatās, himnās, kuras kā pieņemts ir sacerējis pats Zaratustra, ir rakstīts, ka viņš ir nācis no Spitama dzimtas.

Zaratustras grieķiskais vārds Zoroastrs nozīmē "Zelta Zvaigzne" jeb "Zelta Gaisma".

## Ārējās saites
Meļņičenko

**Meļņičenko** (, no *мельник* — 'dzirnavnieks') ir izplatīts ukraiņu cilmes uzvārds. Cilvēki ar šo uzvārdu:

* Jurijs Meļņičenko — Latvijas futbola treneris;
* Viktors Meļņičenko (*Ві́ктор Олекса́ндрович Мельниче́нко*; 1939—2009) — ukraiņu šaha problēmists;
* Vitālijs Meļņičenko (1987) — Latvijas futbola vārtsargs.
Siltasiņu dzīvnieks

thumb|230px|Siltumattēls ar aukstasiņu dzīvnieku (čūsku), kas apēd siltasiņu dzīvnieku (peli).
**Siltasiņu dzīvnieki** jeb **homotermi** (no  (*homo-*) — 'tāds pats, līdzīgs' un *θερμός* (*thermós*) — 'silts, karsts') ir tādi dzīvnieki, kas, izmantojot vielmaiņas enerģiju, uztur pastāvīgu ķermeņa temperatūru un tā nav pilnībā atkarīga no ārējās vides temperatūras, kā tas ir aukstasiņu dzīvniekiem. Siltasiņu dzīvnieki pārsvarā ir zīdītāji un putni. Terminus "siltasiņu" un "aukstasiņu" zinātnieki izmanto reti, jo to noteikumi izraisa neskaidrību. Ķermeņa temperatūras uzturēšana (termoregulācija) ietver sevī daudz dažādu metožu, kuru rezultātā ķermeņa temperatūra nesvārstās.

## Atsauces

## Ārējās saites
* Zīdītāju siltasinība
Kompetenču novērtēšana

**Kompetenču novērtēšana** notiek, izmantojot rīcības indikatorus. Rīcības indikators ir darbība vai darbību kopums, kuru iespējams novērot, kad persona sekmīgi izmanto attiecīgo kompetenci. Kompetences novērtē, salīdzinot rīcības indikatorus - vēlamās rīcības izpausmes - ar reālajām, darbinieka demonstrētajām rīcības izpausmēm. 

## Kompetenču novērtēšanas metodes
Biežāk izmantotās kompetenču novērtēšanas metodes ir testi, kompetenču intervija, vadītāja vērtējums un 360 (180) grādu novērtēšana.

### Testi
Ar testu palīdzību var iegūt informāciju par lielu skaitu dažādu personai piemītošu kompetenču, tāpēc parasti kompetenču novērtēšanas testā ir daudz jautājumu, lai iegūtu pietiekamu daudzumu informācijas par katru no kompetencēm. Lai kompetenču testa rezultāti būtu uzticami (valīdi), svarīgi ievērot šādus nosacījumus:
•	testam jābūt korekti standartizētam un adaptētam;
•	testa instrukcija jāsniedz precīzi;
•	jāievēro testa veikšanas apstākļiem izvirzītās prasības;
•	testa rezultātu interpretācija jāveic profesionālam vērtētājam.

### Kompetenču intervija
Kompetenču intervija ir metode, kura pēc būtības ir līdzīga uzvedības intervijai. Tajā ar specifisku jautājumu sēriju palīdzību intervētājs iegūst informāciju par personai raksturīgo rīcību dažādās, parasti ar profesionālo darbību saistītās situācijas. Kompetenču intervijas veikt un rezultātus interpretēt drīkst tikai apmācīts un profesionāls intervētājs.

### Vadītāja vērtējums
Darbinieka kompetences var novērtēt arī tā vadītājs, sniedzot izvērtējumu atbilstoši kompetenču aprakstiem jeb rīcības indikatoriem. Vērtēšanas procesā vadītājs salīdzina reālo darba izpildi ar vēlamajām kompetenču izpausmēm un sniedz savu vērtējumu atbilstoši vērtēšanas skalai. Vadītāja vērtējuma svarīgākā sadaļa ir tā pamatojums, kas to argumentē un paskaidro. Līdzīgā veidā savas kompetences var novērtēt arī pats darbinieks.

### 360 un 180 grādu novērtēšana
360 grādu novērtēšana ir metode, kurā viedokli par vērtējamās personas kompetencēm, atbildot uz konkrētiem jautājumiem, sniedz tā vadītājs, padotie, kolēģi un klienti. 360 grādu vērtēšanu izmanto tikai vadītāju kompetenču novērtēšanai. Darbinieku, kuriem nav padoto, novērtēšanai līdzīgā veidā izmanto 180 grādu novērtēšanas pieeju, kurā darbinieka kompetences novērtē vadītājs un kolēģi.

## Atsauces

## Skatīt arī
Kompetenču pieeja
Kompetenču modelis
Komunikatīvās kompetences
Kompetenču modelis

**Kompetenču modelis** ir visu konkrētas amata kategorijas kompetenču apkopojums, kuras nepieciešamas sekmīgai vai izcilai darba izpildei komandā, departamentā vai organizācijā.

Ir dažādu tipu kompetenču modeļi: piemēram, kompetenču modeļi, kuri raksturo atšķirības starp izciliem un sekmīgiem darbiniekiem, kompetenču modeļi, kuri identificē minimālās prasības sekmīgam darbam, kā arī modeļi, kuri identificē iespējamos neveiksmju iemeslus. Var teikt, ka kompetenču modeļa struktūra, veids, kā tas tiek komunicēts darbiniekiem, un veids, kā tas tiek izmantots, atspoguļo organizācijas lēmumu pieņēmēju un vadītāju vērtības.

## R. Bojacis kompetenču modelis
Vienu no pirmajiem kompetenču modeļiem izstrādāja R. Bojacis 1982. gadā. Amerikas menedžmenta asociācija Ričarda Bojacis vadībā 1982. gadā veica pētījumu, lai noskaidrotu, kādas kompetences atšķir izcilus vadītājus no sekmīgajiem un sekmīgos no mazāk sekmīgajiem. Aptuveni 1800 vadītāji no 12 dažādām organizācijām, kuri pārstāvēja 40 dažādus vadītāju amatus, tika lūgti identificēt personas vispārējās zināšanas, motīvus, īpašības, paštēlu, sociālo lomu vai prasmes, kuras nodrošina izcilu darba izpildi. Pamatojoties uz pētījuma rezultātiem, Bojacis (1982) secināja, ka pastāv 19 vispārējas pazīmes, kuras piemīt izciliem vadītājiem, un definēja jēdzienu "kompetence” () kā "personai piemītošas pazīmes, kuras ir cēloņsakarīgi saistītas ar efektīvu vai izcilu darba izpildi”. Viņš apgalvoja, ka katrai organizācijai nepieciešams izstrādāt savu kompetenču modeli, kaut arī tajā izmantotās kompetences var būt vispārējas. R. Bojacis izstrādātajā kompetenču modelī vadīšanas kompetences ir sagrupētas kopās, kuras ir saistītas ar galvenajām vadītāja funkcijām organizācijā – organizācijas mērķu sasniegšana, līderības nodrošināšana, cilvēku vadīšana, padoto kontrole un darbības virzīšana. Nozīmīgākais šī modeļa sakarā ir tas, ka tajā uzsvars likts uz to, ko vadītājs var darīt un kā veic savus pienākumus jeb kā tas rīkojas, nevis - kādas zināšanas un prasmes viņam piemīt.

;R. Bojacis izstrādātais vadītāja kompetenču modelis

*Avots*: Horton S. *The Competency Movement. Competency Management in the Public Sector*. Eds. Sylvia Horton et al. – Amsterdam: IOS Press, 2002, p.&nbsp;208, pp.&nbsp;9., raksta autora tulkojums no angļu valodas.

## Atsauces

## Literatūra
* Lucia, A., Lepsinger, R. *The Art and Science of Competency models*. Pinpointing Critical Success factors in Organizations, Jossey–Bass/Pfeiffer, 2004, 197 lpp.
* Spencer, L.M., Spencer S.M. *Competence at Work: Models for Superior Performance*. Wiley India Pvt. Ltd., 2008, p.&nbsp;384.

## Skatīt arī
* Kompetenču pieeja
* Kompetenču novērtēšana
* Komunikatīvās kompetences
Ervīns Rommels

**Ervīns Johanness Eižens Rommels** (; dzimis , miris ), dēvēts arī par "Tuksneša Lapsu" (*Wüstenfuchs*), bija Vācijas Impērijas, reihsvēra, vērmahta virsnieks, ģenerālfeldmaršals, izcēlās cīņās pret Sabiedrotajiem Āfrikā.

Piedalījās kaujās Pirmā pasaules kara laikā Itālijas frontē, arī pazīstamajā Kaporeto kaujā 1917. gadā oktobrī-novembrī. Par darbību frontē tika apbalvots ar prūšu *[[Pour le Mérite]]* ordeni.

Otrā pasaules karā, Kaujas par Franciju laikā, Rommels komandēja vērmahta 7. tanku divīziju (*7. Panzer-Division*), jeb tā saucamo "Spoku divīziju" (*La division fantome*), jo tā spēja pārvietoties tik ātri un negaidīti, ka bieži arī Vācijas ģenerālštābs precīzi nezināja Rommela divīzijas atrašanās vietu.

Tomēr vislielāko slavu Rommels ieguva kā vācu-itāļu spēku pavēlnieks Ziemeļāfrikā no 1941. līdz 1943. gadam, iegūdams savu "Tuksneša Lapsas" iesauku, meistarīgi veicot karadarbību tuksneša apstākļos. Vēlāk Rommels iesaistījās kaujās Normandijā, kopā ar Gerdu fon Rundštetu vadot Vācijas aizsardzību Sabiedroto Normandijas operācijas laikā.

Rommela tuvākie līdzgaitnieki bija iesaistīti 20. jūlija sazvērestībā pret Ādolfu Hitleru, par viņa paša reālo iesaisti ziņu nav un vēsturnieku domas dalās. Tā kā Rommelam bija milzīga autoritāte Vācijā, Hitlers ļāva viņam izdarīt pašnāvību (pie viņa ieradās un to piedāvāja Hitlera galvenais adjutants Vilhelms Burgdorfs). Rommels tika apglabāts ar pilnu militāru godu.

Rommels tika augsti vērtēts un cienīts arī viņa kauju pretinieku aprindās kā bruņiniecisks un humāns karavīrs. Viņa Āfrikas korpuss nekad nav apsūdzēts jebkādos kara noziegumos. Viņš arī ignorēja pavēles uz vietas sodīt ar nāvi diversantus, karavīrus — ebrejus un civiliedzīvotājus.

## Atsauces

## Ārējās saites
Mercury-Atlas 10

**Mercury-Atlas 10** (**MA-10**) bija atcelta ASV pilotējamā orbitālā misija. To bija plānots veikt 1963. gada beigās ar kosmosa kuģi **Freedom 7-II**, kuru pilotētu Alans Šepards un ilgtu trīs diennaktis. Pēc ne visai veiksmīgā Mercury-Atlas 9 lidojuma 1963. gada maijā tika nolemts *MA-10* atcelt un koncentrēties uz Gemini projektu.

## Apkalpe
* Alans Šepards

## Ārējās saites
* Freedom 7-II museum pictures of Freedom 7-II posted at Space Modelers website - Ninfinger Productions 
* Field Guide to American Spacecraft Pictures of Freedom 7-II on display.
Vailders

**Vailders** () ir angļu uzvārds. Cilvēki ar šādu uzvārdu:
* Alans Vailders (*Alan Wilder*; dzimis 1959. gadā), angļu mūziķis;
* Billijs Vailders (*Billy Wilder*; 1906—2002), amerikāņu kinorežisors;
* Džīns Vailders (*Gene Wilder*; 1933—2016), amerikāņu aktieris, režisors un rakstnieks.
Politiķis

**Politiķis** ir persona, kas profesionāli nodarbojas ar politiku, veicinot noteiktus politiskos, ekonomiskos, sociālos vai citus sabiedriskos mērķus un intereses. Politiķi ir atbildīgi par lēmumu pieņemšanu, politikas veidošanu un īstenošanu, kā arī par sabiedrības interešu pārstāvību dažādos pārvaldes līmeņos. Viņi var darboties gan valsts līmenī (piemēram, tikt ievēlēti un darboties parlamentā vai cita veida likumdevējā institūcijā, vai arī ieņemt amatus valdībā), gan arī zemākā līmenī, piemēram, pašvaldībās, kur viņi strādā pie reģionālajiem vai vietējiem jautājumiem.

Politiķi bieži apvienojas politiskajās partijās, lai kopīgi īstenotu politiskos mērķus un uzvarētu vēlēšanās. Partijas nodrošina platformu, kurā politiķi var izstrādāt un popularizēt savu programmu, piedāvājot risinājumus sabiedrības problēmām. Tomēr politiķis var nodarboties ar dažādām politiskajām darbībām arī tad, ja neatrodas valdībā vai vēlētā institūcijā. 

Politiķi var būt iesaistīti diplomātijā, starptautiskajās attiecībās, politisko kampaņu vadībā un citos politiskos procesos, kas ietekmē ne tikai valsts iekšpolitiku, bet arī starptautisko vidi. Viņi bieži vien sadarbojas ar pilsoniskās sabiedrības organizācijām, uzņēmējiem, akadēmisko aprindu pārstāvjiem un citiem sabiedrības segmentiem, lai veidotu plašu koalīciju atbalsta saņemšanai savām iniciatīvām.

## Skatīt arī
* Politika
* Politiskā partija
* Parlaments
* Pašvaldība
3. gadsimts p.m.ē.

thumb|300px|Pasaules karte 300. gadā p.m.ē.
[thumb|300px|[Helēnisms|Helēniskās kultūras valstis 281. gadā p.m.ē.]]
thumb|300px|Pasaules karte 200. gadā p.m.ē.

**3. gadsimts p.m.ē.** ir gadsimts, kas sākās 300. gadā p.m.ē. un beidzās 201. gadā p.m.ē.

Gadsimta sākumā Vidusjūras baseinā austrumos dominēja Senās Grieķijas valstis, bet rietumos valdīja Kartāga. Šis sadalījums izjuka gadsimta vidū, kad starp Kartāgu un Romas Republiku radās konflikts. Gadsimta otrajā pusē starp abām varām izcēlās Pirmais un Otrais pūniešu karš. Pēc Otrā kara romieši kļuva par dominējošo varu Vidusjūras rietumos.
Senajā Indijā valdīja Maurju impērijas valdnieks Ašoka (aptuveni no 268. līdz 232. gadam p.m.ē.).

## Gadsimta būves

Leuchtturm von Alexandria.png|Aleksandrijas bāka
Xian museum.jpg|Terakotas armijas pie Sjiaņas
Λάρισα, αρχαίο Θέατρο Α 4.jpg|Larisas teātris Grieķijā
Qasr Al-Abd, Hellenistic palace dating from approximately 200 BC, Jordan (25414131268).jpg|Helēnisma stila pils pie Ammānas
Mels Brukss

**Mels Brukss** (), īstajā vārdā **Melvins Kaminskis** (; dzimis ), ir ASV kinorežisors, scenārists, komponists, komiķis, aktieris un producents. Pazīstams kā farsu un parodiju meistars.

Pazīstamākās Mela Bruksa režisētās komēdijas ir "Producenti" (1967), "Mirdzošie sedli" (1974), *[[Young Frankenstein]]* (1974), "Mēmā filma" (*Silent Movie*, 1976). Brukss ir viens no televīzijas seriāla "Ķeriet Smārtu!" veidotājiem.

Par filmu "Producenti" Brukss saņēmis Amerikas Kinoakadēmijas balvu par labāko oriģinālscenāriju. Brukss ir viens no retajiem cilvēkiem, kurš saņēmis četrus ievērojamākos ASV izklaides industrijas apbalvojumus — Amerikas Kinoakadēmijas balvu, Emmy balvu, Grammy balvu un Tony balvu. 2017. gadā saņēmis *[[BAFTA Fellowship]]* balvu.

Mels Brukss no 1964. gada līdz viņas nāvei 2005. gadā bija precējies ar aktrisi Annu Bankroftu, viņu dēls Makss Brukss ir rakstnieks un scenārists.

## Ārējās saites
Brukss

**Brukss** () ir angļu uzvārds. Cilvēki ar šādu uzvārdu:

* Ārons Brukss (*Aaron Brooks*; dzimis 1985. gadā), ASV basketbolists;
* Deivids Brukss (*David Brooks*; dzimis 1997. gadā), velsiešu futbolists;
* Džeimss Brukss (*James L. Brooks*; dzimis 1940. gadā), ASV kinorežisors, producents un scenārists;
* Freds Brukss (*Frederick Brooks*; 1931—2022), ASV datorzinātnieks;
* Mels Brukss (*Mel Brooks*; dzimis 1926. gadā), ASV kinorežisors;
* Naisīrs Brukss (*Nysier Brooks*; dzimis 1996. gadā), ASV basketbolists;
* Skots Brukss (*Scott Brooks*; dzimis 1965. gadā), ASV basketbolists un treneris;
* Tonijs Brukss (*Tony Brooks*; 1932—2022), angļu autosportists.

## Skatīt arī
* Bruksa
* Bruks
Mozess Mendelszons

**Mozess Mendelszons** (; dzimis , miris ) bija vācu/ebreju filozofs un domātājs. Ebreju apgaismības (haskalas) aizsācējs. Mendelsona uzskati atstājuši iespaidu gan vācu, gan ebreju kultūrā.

Dzimis Desavā, nabadzīgu ebreju ģimenē. Ieguva izglītību pašmācības ceļā. 1743. gadā pārcēlās uz Berlīni. 1754. gadā sadraudzējās ar vācu apgaismības redzamu pārstāvi, dramaturgu un savu domubiedru Gotholdu Efraimu Lesingu. Vēlāk savu intelektualo dotību dēļ devēts par "Berlīnes Sokratu".

Mendelszons ir ciltstēvs ietekmīgajai Mendelsonu dzimtai, kura atstājusi redzamu iespaidu Vācijas ekonomikā un kultūrā. Mozesa Mendelsona pēcteču vidū ir t.s. "Kāzu valša" autors, komponists Fēlikss Mendelszons, kā arī baņķieri (piemēram, Krievijas caru finansētāji) un uzņēmēji.

## Atsauces

## Ārējās saites

* Mozesa Mendelsona biedrība Desavā 
* Mozesa Mendelsona darbi Google Books
* Mozess Mendelszons Stenfordas filozofijas enciklopēdijā
Lo leduskupols

**Lo leduskupols** () ir leduskupols Austrumantarktīdā. Pastāv nošķirti no pārējā kontinentālā ledāja vairoga. Pirmoreiz apzināts pēc operācijas *[[Highjump]]* aerofotomateriāliem 1946.-1947. gadā. Nosaukts par godu ilggadējam Austrālijas antarktiskās programmas vadītājam Filipam Lo *(Phillip Law)*.

Kupols tiek intensīvi pētīts kopš 20. gadsimta 50. gadiem. Darbojušās glacioloģiskās vasaras stacijas - S2 (1957-1966) un Domsammitsauta (1987-1996).

## Atsauces

## Ārējās saites
* Variations in shear deformation rate with depth at Dome Summit South, Law Dome, East Antarctica
* Technical aspects of deep ice drilling on Law Dome
Mendelsons

**Mendelsons** var būt:

* Ērihs Mendelsons (*Erich Mendelsohn*; 1887—1953) — vācu arhitekts;
* Bens Mendelsons (*Ben Mendelsohn*; dzimis 1969. gadā) — Austrālijas aktieris.

## Skatīt arī
* Mendelszons
Ledāja vairogs

[thumb|250px|98% [Antarktīdas teritorijas klāj ledājs.]]

**Ledāja vairogs** ir kontinentālais ledājs, kura biezums pārsniedz 1000 m un platība lielāka par 50 000 km². Vienīgie mūsdienu ledāju vairogi ir Antarktīdas un Grenlandes ledāju vairogi. Pēdējā ledus laikmeta laikā ledāju vairogi klāja arī lielas teritorijas Eirāzijā, Ziemeļamerikā un Patagonijā.

thumb|left|Antarktīdas ledāju kustības ātrums
Pastāvīgas ledus masas, kuru platība mazāka par 50 000 km², sauc par leduskupoliem. Ledāju vairogu turpinājumus jūrā sauc par šelfa ledājiem.

Antarktīdas ledāja vairogs aizņem 14 000 000 km² lielu platību (98% kontinenta teritorijas) un satur 30 000 000 km³ ledus (90% no Zemes saldūdens rezervēm). Augstākajā punktā Arga leduskupolā tas sasniedz 4093 m. Ledāja vidējais biezums ir 1600 m, bet Vilksa Zemē biezums sasniedz 4776 m.

Grenlandes ledāja vairogs aizņem 1 710 000 km² lielu platību (80% salas teritorijas).

Mūsdienu ledāju vairogi ir relatīvi jauni un veidojušies Oligocēnā (Antarktīdā) un Pliocēnā (Grenlandē).

## Atsauces

## Ārējās saites
Law

**Law** var attiekties us:
* Lo leduskupols *(Law Ice Dome)*;
* Lo-Rakovices polārstacija *(Staţia Law-Racoviţă)*;
* Džūds Lo — aktieris.
1253. gads

**1253. gads** () bija parastais gads, kas pēc Jūlija kalendāra sākās trešdienā.

## Notikumi
* 6. jūlijs — Mindaugs kronēts par Lietuvas karali.
* Sākās vairāku jūras karu sērija starp Itālijas pilsētvalstīm Dženovu un Venēciju, kuri turpinājās līdz pat 1371. gadam.
* Karalis Henrijs III tikās ar Anglijas dižciltīgajiem un baznīcas vadītājiem, lai apstiprinātu Lielās brīvības hartas spēkā esamību.
* Pāvests Inocents IV atgriezās Romā pēc 9 gadu prombūtnes kopš 1244. gada, kad devās gāzt Frīdrihu II, Svētās Romas impērijas imperatoru, un nespēja atgriezties līdz Frīdriha nāvei saistībā ar pret viņu šajā sakarā vērsto aģitāciju Eiropā.
* Pirmo reizi minēts Tukums.
* Kuldīgas pilī noslēgts Kursas dalīšanas līgums.

## Miruši

* 23. septembris — Vāclavs I Pšemisls (*Václav I.*), Bohēmijas karalis (dzimis ap 1205. gadu)
Ladži Dukurē

**Ladži Dukurē** (; dzimis  *Juvisy-sur-Orge*, Francijā) ir Francijas vieglatlēts, startē 110 m barjerskrējienā. Savu sportista karjeru Dukurē sāka kā futbolists, tad trenējās desmitcīņā un vēlāk pārgāja uz barjerskriešanu.

## Karjera
Dukurē startēja 2004. gada Atēnu Olimpiskajās spēlēs, kur viņš ierindojās 8. vietā ar rezultātu 13,76 s (pirms pašas finiša līnijas viņš pakrita). 2005. gada Pasaules čempionātā Dukurē kļuva par divkārtēju Pasaules čempionu — viņš izcīnīja uzvaru gan savā pamatdisciplīnā 110 m/b, gan kopā ar Francijas izlasi izcīnīja uzvaru 4 x 100 m stafetē. 110 m/b viņš pieveica ķīnieti Liu Sjanu un Alenu Džonsonu.

2005. gada augustā viņš uzstādīja savu personisko rekordu 12,97, kas pašlaik ir arī Francijas rekords. Uzstādītais rezultāts kļuva par visātrāko uzstādīto laiku 2005. gadā.

Savās otrajās Olimpiskajās spēlēs 2008. gadā Pekinā viņš finālā finišēja 4. vietā.

## Ārējās saites
* Oficiālā mājaslapa
Billie Jean

**"Billie Jean"** ir amerikāņu dziedātāja Maikla Džeksona singls no viņa studijas albuma *[[Thriller]]* (1982. gada albums). Singls tika izdots  sadarbībā ar Epic Records. Dziesmas autors ir pats tās izpildītājs M. Džeksons, taču dziesmas producents ir Kvinsijs Džonss. Pēc nesaskaņām starp Džonsu un Džeksonu "Billie Jean" gandrīz netika iekļauta slavenākajā M. Džeksona albumā. "Billie Jean" ticis sertificēts ar zelta disku pēc RIAA sistēmas. "Billie Jean" jaunās skaņās tika iekļauta arī *[[Thriller]]* 25. gadu jubilejas albumā *[[Thriller 25]]*.

## Pozīcija topos

### Tops (1983)

### Tops (2009)

### Sertifikāti
Pāvo Nurmi

**Pāvo Johaness Nurmi** (; dzimis  Turku, Somijā, miris  Helsinkos, Somijā) bija somu vieglatlēts, garo distanču skrējējs. Bijis viens no "lidojošajiem somiem". 1920. gadu laikā Nurmi bija labākais vidējo un garo distanču skrējējs pasaulē. Viņš uzstādīja 22 rekordus distancēs starp 1500 m un 20 km.

## Karjera
Nurmi ir piedalījies 3 olimpiskajās spēlēs (, , ), ir ieguvis 9 zelta medaļas un 3 sudraba medaļas. Viņš nevarēja piedalīties . gada spēlēs, jo par skriešanu saņēma naudu, tādējādi viņš kļuva par profesionāli. Pāvo ir izcīnījis 12 medaļas olimpiskajās spēlēs, kas viņu padara par visveiksmīgāko vieglatlētu visā olimpisko spēļu vēsturē. Kopā ar Larisu Latiņinu, Marku Spicu un Karlu Lūisu ar izcīnītajām 9 zelta medaļām viņš dala 2. vietu starp visiem sportistiem, pirmajā vietā ir amerikāņu peldētājs Maikls Felpss. Ar izcīnītajām 12 medaļām viņš dala 9. vietu. Pateicoties šim faktam, viņš tiek uzskatīts par vienu no visu laiku labākajiem vieglatlētiem.

Nurmi iegāja vēsturē ar ļoti īsajām pateicības runām pēc uzvarām sacensībām un nevēlēšanos ļoti gari atbildēt uz jautājumiem. Atšķirībā no cita 20. gadsimta pirmās puses somu skrējēja Hannesa Kolehmainena, Nurmi ļoti reti tika redzēts smaidot. 1952. gada olimpiskajās spēlēs Helsinkos viņš aizdedza Olimpisko lāpu.

2012. gadā bija viens no pirmajiem 12 vieglatlētiem, kas tika uzņemti IAAF slavas zālē.

## Atsauces

## Ārējās saites
Riks Nešs

**Riks Nešs** (; dzimis  Bremptonā, Kanādā) ir bijušais profesionālais kanādiešu hokejists, labās malas uzbrucējs, bijušais Kanādas hokeja izlases dalībnieks. Karjeras laikā pārstāvējis NHL klubus Kolumbusas "Blue Jackets", Ņujorkas "Rangers", Bostonas "Bruins" un NL klubā HC Davos. Nešs ir seškārtējs NHL All-Star spēles dalībnieks (2004, 2007, 2008, 2009, 2011, 2015).

## Spēlētāja karjera
2002. gada NHL draftā viņu izraudzījās Kolumbusas "Blue Jackets" ar kopējo 1. kārtas numuru. Jau nākamajā sezonā Nešs debitēja "Blue Jackets" rindās, tā sastāvā spēlējot līdz pat 2012. gada vasarai. Sākot ar 2008. gadu uzbrucējs pildīja arī komandas kapteiņa funkcijas. 2013.—14. gada sezonā kopā ar "Rangers" sasniedza Stenlija kausa finālu, tajā gan piekāpjoties Losandželosas "Kings" hokejistiem.

Kopā ar Kanādas izlasi ir izcīnījis zelta medaļu 2010. un 2014. gada olimpiskajās spēlēs, zelta medaļu 2007. gada Pasaules čempionātā, sudrabu 2005. un 2008. gada Pasaules čempionātā. Tāpat viņš piedalījās 2006. gada Turīnas ziemas olimpiskajās spēlēs, kur Kanādas izlase ierindojās 7. vietā.

## Ārējās saites
*  

* ESPN profils
Tomāšs Vokouns

**Tomāšs Vokouns** (; dzimis  Karlovi Vari, Čehoslovākijā) ir bijušais čehu hokejists, vārtsargs, Čehijas hokeja izlases dalībnieks. Karjeras laikā aizvadījis 15 sezonas Nacionālās hokeja līgas klubos Monreālas "Canadiens", Našvilas "Predators", Floridas "Panthers", Vašingtonas "Capitals" un Pitsburgas "Penguins". Čehijas hokeja izlases rindās kļuvis par divkārtēju Pasaules čempionu.

## Spēlētāja karjera
1994. gada NHL draftā viņu izraudzījās Monreālas "Canadiens" devītajā kārtā ar kopējo 228. kārtas numuru. Divkārtējs NHL visu zvaigžņu spēles dalībnieks (2004, 2008).

## Ārējās saites

* 
* Karjeras statistika
Alvils Gulbis

**Alvils Gulbis** (dzimis  Latvijā, miris ) bija latviešu basketbolists, spēlēja uzbrūkošā aizsarga un vieglā uzbrucēja pozīcijās, bijis Latvijas basketbola izlases dalībnieks. Savu profesionāļa karjeru pavadījis ASK Rīga (1955—1964) un VEF Rīga (1964—1968) klubos. Trīskārtējs Eiropas čempionvienību kausa izcīņas čempions ASK sastāvā (1958—1960). Latvijas PSR izlasē aizvadījis 88 spēles.

## Ģimene
Alvila Gulbja dēls ir uzņēmējs Ainārs Gulbis. Aināra Gulbja dēls, Alvila mazdēls Ernests Gulbis ir profesionāls tenisists.

## Atsauces
* Latvijas basketbola vēsture, 1998, "Jumava",
Kaberle

**Kaberle** (; sieviešu dzimtē Kaberlova (*Kaberlová*)) ir čehu cilmes uzvārds. Cilvēki ar šo uzvārdu:

* Františeks Kaberle (*František Kaberle*; 1973) — čehu hokejists;
* Tomāšs Kaberle (*Tomáš Kaberle*; 1978) — čehu hokejists.
Badalonas "Joventut"

**Badalonas "Joventut"** () ir profesionāls Spānijas un Katalonijas basketbola klubs, kas ir bāzēts Badalonā. Klubs spēlē ACB līgā. Tas tika dibināts 1930. gadā. "Joventut" ir viens no trim Spānijas klubiem, kas visu pastāvēšanas laiku ir spēlējis Spānijas augstākajā līgā.

1994. gadā "Joventut" kļuva par Eiropas čempionvienību kausa izcīņas čempioniem, tāpat tas ir 4 reizes uzvarējis Spānijas čempionātā. Mājas spēles komanda aizvada *Palau Olímpic* arēnā. Slavenākie "Joventut" spēlētāji ir Rauls Lopess, Alekss Mumbru, Rūdijs Fernandess un Rikijs Ruvio.

## Sasniegumi
* **[[Liga ACB]] (4)**:
** 1966-67, 1977–78, 1990-91, 1991–92

* **Spānijas Karaļa kauss (8)**:
** 1947-48, 1952–53, 1954–55, 1957–58, 1968–69, 1975–76, 1996–97, 2007-08.

* **[[Eirolīga (basketbols)|Eirolīga]] (1)**:
** 1993-94.

* **[[ULEB kauss]] (1)**:
** 2007-08.

* **[[FIBA Eiropas izaicinājuma kauss|FIBA Eirokauss]] (1)**:
** 2005-06.

* **[[Korača kauss]] (2)**:
** 1980-81, 1989-90.

* **Katalonijas basketbola līga (11)**:
** 1986-87, 1987–88, 1988–89, 1990–91, 1991–92, 1992–93, 1994–95, 1998–99, 2005–06, 2007–08, 2008-09.

* **Astūrijas prinča kauss (3)**:
** 1986-87, 1988–89, 1990–91.

## Ārējās saites
* Kluba oficiālā mājaslapa
Žukausks

**Žukausks** (; sieviešu dzimtē **Žukauskiene** (*Žukauskienė*; ja precējusies) vai **Žukauskaite** (*Žukauskaitė*; ja neprecējusies)) ir slāvu cilmes uzvārda Žukovskis lietuviskotā forma. Cilvēki ar šo uzvārdu:

* Eurēlijs Žukausks (1973), lietuviešu basketbolists;
* Mindaugs Žukausks (1975), lietuviešu basketbolists;
* Silvestrs Žukausks (1860—1937), lietuviešu ģenerālis.

## Skatīt arī
*Žukovskis
*Žukovs
Čaks Komo

**Šarls Andrē Komo** (*Charles-André Comeau*), plašāk pazīstams kā **Čaks Komo** (*Chuck Comeau*; dzimis  Monreālā, Kanādā) ir Kanādas mūziķis, pazīstams kā poppanka grupas Simple Plan bundzinieks. Vēl ir darbojies grupā Reset. Ir studējis tiesības Makgillas Universitātē.

## Ārējās saites
* Simple Plan mājaslapa  
* 
* MySpace profils
Dāvids Derosjē

**Dāvids Derosjē** (*David Philippe Desrosiers*; dzimis  Setilā, Kanādā) ir Kanādas mūziķis, pazīstams kā poppanka grupas Simple Plan basģitārists un bekvokālists. Vēl ir darbojies grupā Reset. Spēlējis ģitāru tādām grupām kā The Used, Vendetta Red, Green Day, Good Charlotte un MxPx.

## Ārējās saites
* Simple Plan mājaslapa  
*
Džefs Stinko

**Žans Fransuā Stinko** (*Jean-François Stinco*), plašāk pazīstams kā **Džefs Stinko** (*Jeff Stinco*; dzimis  Monreālā, Kanādā) ir Kanādas mūziķis, pazīstams kā vadošais ģitārists poppanka grupā *[[Simple Plan]]*. Vēl ir darbojies grupā *[[Rush (grupa)|Rush]]*. Filmējies dažādās filmās.

## Ārējās saites

* Simple Plan mājaslapa  
*
Tomāšs Kaberle

**Tomāšs Kaberle** (; dzimis  Rakovņīkā, Čehoslovākijā) ir bijušais čehu hokejists, aizsargs, Čehijas hokeja izlases dalībnieks. Karjeras laikā kļuvis par Pasaules čempionu, izcīnījis bronzas medaļas 2006. gada Olimpisko spēļu turnīrā. Karjeras lielāko daļu aizvadījis NHL, četrkārtējs NHL Visu Zvaigžņu spēles dalībnieks (2002, 2007, 2008, 2009), tāpat 2011. gadā kopā ar Bostonas "Bruins" izcīnījis Stenlija kausu.

Viņa brālis Františeks arī ir profesionāls hokejists.

## Spēlētāja karjera
1996. gada NHL draftā viņu izraudzījās Toronto "Maple Leafs" ar kopējo 204. kārtas numuru.

NHL karjeru Kaberle sāka 1998.—99. gada sezonā Toronto "Maple Leafs" sastāvā. Jau nākamajā sezonā, kad ilgāku laiku savainots bija Braiens Berārs, Kaberle nostiprinājās komandas rindās, iegūstot krietni lielāku spēles laiku. 2001.—02. gada sezonu hokejists uzsāka kā ierobežotais brīvais aģents un aizvadīja vairākas spēles HC Kladno rindās, pirms panāca jaunu vienošanos ar "Maple Leafs". Toronto kluba sastāvā Tomāšs spēlēja līdz pat 2010.—11. gada sezonas vidum, kad tika aizmainīts uz Bostonas "Bruins".

"Bruins" sastāvā Kaberle vēl tajā pašā sezonā izcīnīja Stenlija kausu. 2011. gada vasarā Kaberle noslēdza trīs gadu līgumu ar Karolīnas "Hurricanes", taču jau decembrī tika aizmainīts uz Monreālas "Canadiens" rindām. 2012.—13. gada sezonā aizsargs vairs nespēja iekļūt "Canadiens" pamatsastāvā, sezonas gaitā tika izlikts neaizsargāto spēlētāju sarakstā, taču neviena cita komandas tiesības uz viņu nepārņēma.

2013. gada vasarā "Canadiens" izpirka Kaberles līgumu, un septembrī hokejists atgriezās Eiropā, noslēdzot viena gada līgumu ar Čehijas Ekstralīgas klubu HC Kladno. Pēc 2015.—16. gada sezonas, kuru Kaberle aizvadīja Brno "Kometa" sastāvā, hokejists noslēdza karjeru.

Kopā ar Čehijas izlasi startējis 2002. gada Ziemas Olimpiādē, 2005. gada Pasaules čempionātā (izcīnīta zelta medaļa), 2006. gada Ziemas Olimpiādē (izcīnīta bronzas medaļa), 2006. gada Pasaules čempionātā (izcīnīta sudraba medaļa), 2008. gada Pasaules čempionātā, 2010. gada Ziemas Olimpiādē.

## Ārējās saites

* 
* NHL.com profils 
* Karjeras statistika 
* ESPN profils
Pjērs Buvjē

**Pjērs Šarls Buvjē** (*Pierre Charles Bouvier*; dzimis  Monreālā, Kanādā) ir Kanādas mūziķis, pazīstams kā poppanka grupas *[[Simple Plan]]* vadošais vokālists. Vēl ir darbojies grupā *[[Reset]]*. 

## Ārējās saites
* Simple Plan mājaslapa  
* 
* MySpace profils
Sebastjēns Lefēvrs

**Sebastjēns Lefēvrs** (*Sébastien Lefebvre*; dzimis  Monreālā, Kanādā) ir Kanādas mūziķis, pazīstams kā poppanka grupas Simple Plan ritma ģitārists un bekvokālsists. Filmējies dažādās filmās.

## Ārējās saites

* Oficiālā mājaslapa  
* Simple Plan mājaslapa  
* 
* MySpace profils
Tomes pagasts

**Tomes pagasts** ir viena no Ogres novada administratīvajām teritorijām. Robežojas ar sava novada Ķeguma pilsētu, Rembates (pa Daugavu) un Birzgales pagastiem, Bauskas novada Vecumnieku pagastu, Ķekavas novada Baldones pagastu un Daugmales pagastu, pa Daugavu ar Tīnūžu pagastu, Ogres pilsētu un Ogresgala pagastu.

## Daba
### Hidrogrāfija
**Upes:** Brantupīte, Kausupīte, Līčupe, Silupīte, Vilpīte.

## Vēsture
Tomes nosaukums *(Thompus)* pirmo reizi minēts 1735. gadā. Līdz 1924. gadam Tomes pagasts ietilpa Bauskas, vēlāk Rīgas apriņķī. 1935. gadā Tomes pagasta platība bija 73 km² un tajā dzīvoja 763 iedzīvotāji. 1945. gadā pagastā izveidoja Tomes ciema padomi, ko gan 1947. gadā likvidēja, bet 1949. gadā, līdz ar pagasta likvidēšanu, izveidoja no jauna. **Tomes ciems** ietilpis Rīgas (1945-1949) un Ogres (1947-1949) apriņķos un Baldones rajonā (1949-1954). Ciemu likvidēja 1954. gadā un teritoriju iekļāva Strēlnieku ciemā. 1960. gadā Strēlnieku ciematu likvidēja un kolhoza «Tome» teritoriju pievienoja Ķeguma strādnieku ciematam, izveidojot **Ķeguma lauku teritoriju**. 1993. gada 11. martā Ķegumam piešķīra pilsētas tiesības, bet lauku teritoriju reorganizēja par **Tomes pagastu**, kuru 1994. gada 10. martā atkal likvidēja, pievienojot Ķegumam kā lauku teritoriju. 2002. gadā Ķeguma pilsēta ar lauku teritoriju tika reorganizēta par Ķeguma novadu. 2010. gadā Ķeguma lauku teritoriju reorganizēja par atsevišķu administratīvo teritoriju un pārdēvēja par **Tomes pagastu**. 2021. gadā Ķeguma novadu iekļāva Ogres novadā.

## Iedzīvotāji
### Iedzīvotāju skaita izmaiņas

### Apdzīvotās vietas
Lielākās apdzīvotās vietas ir **[[Tome]]** (pagasta centrs), Rutki, Arāji, Bekuciems, Latgaļi, Tomes zivjaudzētava.

## Saimniecība
### Transports

## Izglītība un kultūra

Tomes pamatskola - ogre11 - Panoramio.jpg
Tomes skola (1).jpg
Tomes skola (2).jpg
Tomes skola ar ziņojumu dēli.jpg


## Atsauces
Dukurē

**Dukurē** var būt:

* Abdulajs Dukurē (*Abdoulaye Doucouré*; 1993) — franču futbolists;
* Ladži Dukurē (*Ladji Doucouré*; 1983) ― franču vieglatlēts.
Apija

**Apija** (, ) ir Samoa galvaspilsēta kopš 1959. gada. Tā ir arī vienīgā pilsēta valstī, kā arī ļoti nozīmīga osta. Zivis un kopra ir galvenās eksporta preces. Apija atrodas Upolu, otras lielākās Samoa salas, ziemeļu krastā. Apija ir dibināta 1850. gados. 2021. gadā Apijā dzīvoja 41,611 tūkstoši iedzīvotāju.

19. gadsimtā savas dzīves pēdējos mirkļus Apijā pavadīja skotu rakstnieks Roberts Luiss Stīvensons. Viņa mājas vēlāk kļuva par valsts galvas rezidenci.

## Ārējās saites

## Atsauces
Futbola noteikumi

**Futbola noteikumi** () formulē futbola spēles noteikumus - spēlētāju skaitu laukumā, laukuma un bumbas izmērus izmēru, kā arī pārējos noteikumus kas nosaka spēles kārtību. Noteikumus regulē Starptautiskā futbola asociācijas padome.

## __NOTOC__ Futbola noteikumi__NOTOC__
Futbola spēli formulē 17 noteikumi.

# Spēles laukums
# Bumba
# Spēlētāju skaits
# Spēlētāja ekipējums
# Tiesnesis
# Tiesneša asistenti
# Spēles ilgums
# Spēles sākšana un atsākšana
# Bumba spēlē un ārpus spēles
# Vārtu gūšana
# Aizmugure
# Kļūdas un pārkāpumi
# Brīvsitieni (tiešais un netiešais)
# 11 metru soda sitiens
# Iemetiens
# Atsitiens no vārtiem
# Stūra sitiens
Elementārdaļiņu fizika

**Elementārdaļiņu fizika** (arī **daļiņu fizika**) ir fizikas nozare, kas pēta elementārdaļiņu uzbūvi un īpašības, kā arī to mijiedarbību.

## Teorētiskā daļiņu fizika
Teorētiskā daļiņu fizika veido teorētiskos modeļus datu izskaidrošanai, kas iegūti eksperimentos, norāžu iegūšanai nākamajiem eksperimentiem un matemātiskā instrumentārija izveidei tāda veida pētījumiem. Mūsdienās galvenie pētījumi teorētiskajā daļiņu fizikā ir virzīti uz kvantu lauku teoriju, ko arī dēvē par standartmodeli. Šajā teorētiskajā shēmā jebkura elementārdaļiņa tiek uzskatīta par noteikta kvantu lauka ierosinājuma kvantu.
Britu salas

**Britu salas** (, , , ) ir arhipelāgs Eiropas ziemeļrietumos, starp Ziemeļjūru un Atlantijas okeānu. Uz Britu salām atrodas neatkarīgas valstis Apvienotā Karaliste (Lielbritānija) un Īrija, kā arī teritorijas, kas atrodas Apvienotās Karalistes pakļautībā.

Salu platība sastāda apmēram 325 000 km2. No Eiropas kontinentālās daļas Britu salas atdala Ziemeļjūra un Padekalē un Lamanša jūras šaurumi.

Arhipelāgs sastāv no divām lielām salām: Lielbritānijas un Īrijas, kuras atdala Īrijas jūra, Ziemeļu un Sentdžordža šaurums, kā arī vairākām nelielu salu grupām: Hebridu salas, Orkneju salas, Šetlendas salas, un citām salām (Menas Sala, u.c.). Dažreiz pie Britu salām pieskaita arī Normandijas salas, jo tās pieder Lielbritānijai, kaut arī atrodas netālu no Francijas piekrastes.

## Atsauces

## Ārējās saites
Nurmi

**Nurmi** var būt:
* Nurmi — apdzīvota vieta Naukšēnu pagastā;
* Pāvo Nurmi — somu vieglatlēts.
Keisi

**Keisi** () ir Austrālijas vissezonas polārstacija Austrumantarktīdā. Izvietota Vilksa Zemes Bada krastā Vinsēnas līča austrumu krastā. Izveidota kā aizstājējstacija no amerikāņiem pārņemtajai Vilksas stacijai. Nosaukta par godu tā laika Austrālijas ģenerālgubernatoram Ričardam Keisijam *(Richard Casey)*.

## Pārskats
Staciju (ar nosacītu nosaukumu *Repstat* - **''Rep**lacement **Stat**ion*) sāka būvēt 1964. gadā pēc Vilksā notikušā ugunsgrēka 2,5 km uz dienvidiem no vecās stacijas [[Ņūkomba līcis|Ņūkomba līča]] pretējā krastā. Staciju nodeva ekspluatācijā un pārdēvēja par Keisi 1969. gada februārī. Stacija tika izbūvēta pēc tiem laikiem oriģinālas metodes - kā vienots uz balstiem virs zemes piepacelts komplekss, kas bija savienots ar kopēju tērauda tuneli. Šādai konstrukcijai vajadzēja pasargāt staciju no [[sniegs|sniega]] akumulēšanās. Pēc laika atklājās būtisks šādas konstrukcijas trūkums - mitrais un sāļais gaiss izraisīja intensīvu koroziju un stacijas konstrukcijas bojāšanos un siltuma zudumus. Tā laika stacijas personālu dēvēja par "tuneļa žurkām" (*Tunnel rats*).

Jauna stacija tika izbūvēta 1980. gadu beigās un nodota ekspluatācijā 1988. gada decembrī. Vecās stacijas tērauda konstrukcijas tika nojauktas un izvestas uz Austrāliju 1989. gada martā. Tagadējā stacija sastāv no 16 atsevišķām ēkām.

== Aktivitātes ==
Keisi stacijā tiek veikta plaša novērojumu un pētniecības programma. Galvenie virzieni ir:
* [[ģeofizika]],
* [[bioloģija]], tai skaitā [[pingvīni|pingvīnu]] paleovēsture,
* cilvēku ietekme uz vidi,
* [[medicīna]],
* [[meteoroloģija]]
* [[atmosfēra|atmosfēriskie]] pētījumi.

== Transports ==
Keisi stacija ir nozīmīgs Austrālijas Antarktiskās programmas transporta mezgls. 65 km uz dienvidaustrumiem no stacijas ierīkots [[Vilkinsa]]s 4 km garais ledus skrejceļš, kas spēj uzņemt [[Airbus A319]] lidaparātus. Lidlauks atklāts 2007. gadā. 8 km uz austrumiem no Keisi stacijas ierīkots mazāks lidlauks *(Casey Station Skiway)'', kas atvērts 2004. gadā.

## Atsauces

## Ārējās saites

* From Wilkes to Casey
Komo

**Komo** var būt:
* Komo pilsēta Itālijā
* Komo ezers Itālijā
* Čaks Komo - Kanādiešu mūziķis
Aleksandrs Gomeļskis

**Aleksandrs Gomeļskis** (; dzimis  Kronštatē, PSRS, miris  Maskavā, Krievijā) bija padomju un vēlāk krievu basketbola treneris.

## Dzīvesgājums
Dzimis 1928. gadā Kronštatē Jakova un Fainas Gomeļsku ģimenē, Otrā pasaules kara laikā dzīvoja Urālos. Pēc kara beigām studēja Ļeņingradas Ļesgafta institūta Augstākajā treneru skolā (1945—1948). 1949. gadā A. Gomeļskis sāka trenera karjeru LGS Spartak klubā. 1953. gadā viņš kļuva par Rīgas ASK treneri, ar ko kļuva par trīskārtēju Eiropas čempionvienību kausa izcīņas čempionu (1958—1960). 1969. gadā A. Gomeļskis kļuva par Maskavas CSKA kluba galveno treneri, ar ko tika iegūti 10 PSRS čempiontituli (1970—1974, 1976—1980) un Eiropas čempionvienību kausa izcīņas uzvarētājtituls 1971. gadā.

PSRS basketbola izlasi viņš vadīja vairāk nekā 19 gadus, izcīnot kopā ar izlasi 7 Eiropas čempiontitulus (1961, 1963, 1965, 1967, 1969, 1979 un 1981), 2 Pasaules čempiontitulus (1967, 1982) un 1988. gada Olimpisko spēļu zelta medaļu.

Savas dzīves pēdējos gados kļuva par Maskavas CSKA kluba prezidentu, tāpat viņš trenēja Spānijā, Francijā un ASV. 1995. gadā tika uzņemts basketbola slavas zālē, 2007. gadā — FIBA slavas zālē.

## Atsauces
* 

## Ārējās saites

* FIBA slavas zāles profils
Amēlija Moresmo

**Amēlija Moresmo** (; dzimusi  Senžermēna pie Lē, Francijā) ir bijusī franču tenisiste, bijusī WTA ranga līdere. Moresmo ir izcīnījusi 2 Grand Slam vienspēļu titulus 2006. gadā Austrālijas atklātajā čempionātā un Vimbldonā.

Pirmoreiz A. Moresmo ranga līderes godā nokļuva 2004. gada 13. septembrī, un noturējās pirmajā vietā 5 nedēļas pēc kārtas. Viņa kļuva par 14. ranga līderi kopš tenisā tika ieviesta ranga tabula. 2009. gada 3. decembrī A. Moresmo oficiāli paziņoja par 10 gadus ilgās karjeras beigšanu.

Pēc profesionālās karjeras beigām Moresmo aktīvi darbojās kā trenere. Trenējusi tādus tenisistus kā Mihaēlu Lodrā, Viktoriju Azarenku, Marionu Bartoli un Endiju Mariju.

2015. gadā uzņemta Starptautiskajā tenisa slavas zālē.

## Karjeras statistika
### Vietas ''Grand Slam'' turnīros (vienspēles)

|}

### Grand Slam fināli
#### Uzvaras

#### Zaudējumi

## Atsauces

## Ārējās saites

*